**RECITAL PROFESORIC GLASBENE ŠOLE V DRŽAVNEM ZBORU OB DNEVU PRIMOŽA TRUBARJA**

V preddverju velike dvorane Državnega zbora je bila v četrtek, 5. junija 2014, ob 11. uri, kulturna prireditev ob dnevu Primoža Trubarja, ki jo je organiziral Odbor Državnega zbora za kulturo. Prisotne je nagovorila predsednica Odbora Državnega zbora za kulturo mag. Majda Potrata, v kulturnem programu pa so nastopile profesorice GLASBENE ŠOLE SLOVENJ GRADEC v sestavi: VANJA MORI, sopran MAJA KASTRATOVIK, klavir NINA GROŠELJ BRICMAN, violina. Izvajale so dela slovenskih skladateljev (J. Ipavec, F. Gerbič, M. Bravničar, B. Glavina, R. Simoniti, M. Tomc).

Dan Primoža Trubarja - 8. junij, je od leta 2010 slovenski državni praznik. Z njim zaznamujemo rojstvo osrednje osebnosti slovenskega protestantizma, ter avtorja prve knjige v slovenskem jeziku.